Cotswolds

Cotswolds (eller Cotswolds Hills) er et område i sørlige delen av sentrale England som inneholder en kjede av rullende høyder og åser. Det stiger opp fra engene i øvre Themsen til en kant på rundt 300 meters høyde som kalles Cotswold Edge, over dalene Severn Valley og Evesham Vale. Området er siden 1966 definert som et Område med spesielt vakker natur. Det er et svært populært mål for fotturister.

Området er definert av et grunnfjell bestående kalkstein fra juratiden som har skapt en form for gressland som er sjelden på De britiske øyer. Det er således drevet kommersiell grustak for gullfarget cotswoldstein.«Cotswolds – an Area of Outstanding Natural Beauty» . Cotswolds Conservation Board. Området har fått et særegent trekk fra bruken av dette mineralet; det hovedsakelig rurale landskapet er preget av steinbygde landsbyer, historiske byer og staselig hus og hageanlegg.

Området Cotswolds er grovt sett 40 km bredt og 145 km langt. Det strekker seg sørvest fra akkurat sør for byen Stratford-upon-Avon og til rett sør for byen Bath. Det liggers langs grensene av flere engelske grevskap; hovedsakelig Gloucestershire og Oxfordshire, og deler av Wiltshire, Somerset, Worcestershire og Warwickshire. Området har gitt navn til distriktet Cotswold i Gloucestershire som administrerer en stor del av området. Det høyeste punktet i regionen er Cleeve Hill som er 330 moh, rett nord for Cheltenham.«Hill Bagging: Cleeve Hill». Hill Bagging: the online version of the Database of British and Irish Hills

 Historie 
venstre|miniatyr|Bibury, en typisk landsby i Cotswold.
Det er bevis på neolittisk bosetning fra gravkamre på on Cotswold Edge, og det er levning av bygdeborger fra både bronsealderen og jernalderen.Mills, Carolione (15. april 2011): Bradt Slow Cotswolds: Including Bath, Stratford-Upon-Avon & Oxford. Bradt Travel Guides. s. vii. I romersk tid bygde romerne villaer, slik som ved Chedworth,McCloy, Andrew; Midgley, Andrew (2008): Discovering Roman Britain. New Holland Publishers. s. 90. bosetninger som Gloucester, og steinsatte den keltiske stien som senere ble kjent som Fosse Way.Dixon, Hayley (9. oktober 2013): «'Roman' roads were actually built by the Celts, new book claims». The Telegraph.

I løpet av middelalderen ble Cotswolds velstående fra handelen med ull med det europeiske fastlandet. Mye av inntektene fra denne handelen ble benyttet direkte til å bygge kirker. Området har fortsatt et stort antall framstående «ullkirker» bygd av cotswoldstein. Det velstående området har på 1900- og 2000-tallet tiltrukket seg en rekke rike personer fra London som anskaffet seg sitt andre hjem her, eller har valgt å bli pensjonist i Cotswolds.

English Place-Name Society har godtatt at stedsnavnet Cotswold er avledet fra Codesuualt dokumentert til 1100-tallet, eller andre varianter av denne formen. Etymologien er «Cod's-wold» i betydningen «Cods høye, åpen land».Smith, A. H. (1964): The Place-Names of Gloucestershire, part 1: «The Rivers and Road-names, the East Cotswolds», Cambridge, s. 2 «Cod» er tolket som et angelsaksisk personnavn som også kan bli gjenkjent i andre stedsnavn: Cutsdean, Codeswellan, og Codesbyrig, og en del av disse er datert tilbake til 700-tallet.Smith A. H. (1964): The Place-Names of Gloucestershire, part 2: «The North and West Cotswolds», Cambridge, s. 7–8 Det har senere blitt foreslått at «Cod» kan bli avledet filologisk fra det brytoniske kognat (beslektede) «Coda», en hypotetisk modergudinne i keltisk mytologi som det har vært postulert til ha blitt dyrket i Cotswold-regionen.Yeates, S. J. (2008): The Tribe of Witches: The Religion of the Dobunni and the Hwicce, s. 11–18Yeates, S. J. (2006): «River-Names, Celtic and Old English: Their Dual Medieval and Post-medieval Personalities» i: Journal of the English Place-Name Society 38, s. 63–81

900px|center|thumb|«Rullende» åser og gårdsbruk er typisk for landskapet i Cotswolds.

 Referanser 

 Eksterne lenker 

  Cotswolds Tourist Board
  Cotswolds Tourism
  Cotswolds Area of Outstanding Natural Beauty (Countryside Agency)

Kategori:Verneområder i Storbritannia
Kategori:Oxfordshire
Kategori:Gloucestershire
Kategori:Wiltshire
Kategori:Somerset
Kategori:Warwickshire
Kategori:Worcestershire